I weekenden skal vi ikke kun stille uret en time frem - vi kan lige så godt få havemøblerne frem også. For foråret er for alvor i gang med at melde sig på banen med sol og lune temperaturer, som fortsætter ind i næste uge. Det skriver TV2 Vejret. Op til 11 grader kan man forvente i weekenden i store dele af Nordjylland, men ved de vestvendte kyster vil det dog blive væsentligt koldere med fem til syv grader. Og drilske skyer, som kommer nordfra i løbet af fredag eftermiddag, vil kunne drille. Både lørdag og søndag morgen kan der forekomme tåge, men meteorologerne forventer, at solen hurtigt brænder sig igennem i løbet af formiddagen og får temperaturerne til at stige. Og skal man tro optimistiske Nordjyllands Politi, bliver det endnu bedre mandag, hvor temperaturen kan komme helt op på 15 grader:

Opsummering:
Ved vestvendte kyster skal man dog ikke forvente helt så varmt vejr som i resten af landsdelen.